Vesijärven pohjasta nousi käsikranaatti | Päijät-Häme | Etelä-Suomen Sanomat
Päijät-Häme 2.7.2020 12:53
Vesijärven pohjasta löytynyt käsikranaatti. Lukijan kuva
Lahden matkustajasatamassa on Vesijärven pohjasta nostettu vanha käsikranaatti. Poliisi eristi alueen torstaina kello 12.n jälkeen ja ohjasi ihmiset turvaetäisyyden päähän.
Eristetty alue on rannan suuntaisella hiekkatiellä, joka vie matkustajasatamasta Teivaan satamaan päin.
ESS:n saamien tietojen mukaan käsikranaatin löysi 11-vuotias poika, joka oli kaverinsa kanssa magneettikalastamassa eli tutkimassa pohjaa ison magneetin kanssa.
Hämeen poliisi pyysi virka-apua Puolustusvoimilta. Ryhmä saapui paikalle raivauskaluston kanssa ja arvioi, miten käsikranaatti raivataan ja hävitetään.
#hämeenpoliisi #tilannekeskus Lahden satamasta nostettu käsikranaatti, poliisi on eristänyt tapahtumapaikan. Puolustusvoimilta on pyydetty virka-apua kranaatin raivaamiseen, eristetty alue sataman ja pikku vesijärven välinen heikkatie
— Hämeen poliisilaitos (@Hameenpoliisi) July 2, 2020
Kolmelta iltapäivällä Hämeen poliisin tilannekeskus tiedotti, että Puolustusvoimien ryhmä on raivannut käsikranaatin pois satamasta ja eristys on purettu. Poliisi toivotti samalla "parempaa kalaonnea nuorelle miehelle".
#hämeenpoliisi #puolustusvoimat Nuoren kalamiehen saama saalis eli kranaatti on raivattu Lahden satamasta puolustusvoimien toimesta, Poliisi kiittää puolustusvoimia ja toivottaa parempaa kalaonnea nuorelle miehelle #tilannekeskus
Käsikranaatti odotti vuosikymmenet Vesijärven pohjassa – 11-vuotias poika onki ylös: "Yleensä löytyy pullonkorkkeja ja nauloja"
Eristetty alue on hiekkatiellä matkustajasatamasta Pikku-Vesijärven suuntaan. Lukijan kuva